Vathýs

Vathýs () eli Vathý (Βαθύ) (myös Vathís, Vathí) on Kreikan kylä, joka sijaitsee Kálymnoksen saarella. Se kuuluu hallinnollisesti Kálymnoksen kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 492 (vuonna 2011).

Vathýksen kylä sijaitsee pitkän ja kapean luonnonsatamalahden pohjukassa Kálymnoksen itärannikolla, noin 11 kilometriä koilliseen Póthiasta eli Kálymnoksen kaupungista. Kylän nimi viittaa satamapaikkana toimimiseen. Vathýksestä länteen avautuu saaren suurin ja hedelmällisin laakso.

Vathýksen laakso on ollut asuttu jo varhain, ja sieltä on tehty löytöjä neoliittiselta kaudelta ja antiikin ajalta. Sitä on ehdotettu myös yhdeksi Kalymnan poliksen kaupunkikeskuksen paikaksi.

Lähteet 

Etelä-Egean saarten kylät
Kálymnos